62014TO0488(02)_INF
Üldkohtu (kaheksas koda) 6. detsembri 2023. aasta määrus –Mdr Inversiones et Espacio Activos Financieros vs. komisjon
(liidetud kohtuasjad T‑488/14 ja T‑489/14) (
1
)
Tühistamishagi – Riigiabi – Abi, mida Hispaania ametiasutused andsid teatud majandushuviühingutele ja nende investoritele – Maksukord, mida kohaldatakse teatud kapitalirendilepingutele laevade ostmiseks (Hispaania maksu tasaarvelduse süsteem) – Otsus, millega tunnistatakse abi osaliselt ühisturuga kokkusobimatuks ja kohustatakse see osaliselt tagasi nõudma – Hagi eseme osaline äralangemine – Otsuse tegemise vajaduse osaline äralangemine – Osaliselt ilmselgelt õiguslikult põhjendamatu hagi
1.
Tühistamishagi – Otsuse peale esitatud hagi – Põhjendatud huvi – Vaidlustatud akti osaline tühistamine selle akti peale esitatud teise hagi raames – Hagi, milles palutakse tühistada nii vaidlustatud akti tühistatud osad kui ka tühistamata osad – Hagi, mille ese säilib ainult tühistamata osi puudutavalt
(ELTL artiklid 263 ja 277; Üldkohtu kodukord, artikkel 131)
(vt punktid 22–48)
2.
Riigiabi – Mõiste – Meetme valikulisus – Maksumeetmed teatud majandushuviühingute ja nende investorite kasuks – Maksukord, mida kohaldatakse teatud kapitalirendilepingutele laevade ostmiseks – Kava kui terviku valikulisus, mis on tuletatud ennetähtaegse amortisatsiooni loa tagajärgedest muude kehtestatud meetmete jaoks – Lubatavus
(ELTL artikli 107 lõige 1)
(vt punktid 54–59)
3.
Institutsioonide aktid – Põhjendamine – Kohustus – Ulatus – Komisjoni otsus riigiabi kohta – Otsus, mis käsitleb maksukorda, mida kohaldatakse teatud kapitalirendilepingutele laevade ostmiseks – Vajadus esitada otsuse ülesehituses olulist tähtsust omavad asjaolud ja õiguslikud kaalutlused – Huvitatud isikute esitatud iga argumendi eraldi põhjendamise kohustuse puudumine
(ELTL artikli 107 lõige 1 ja artikkel 296)
(vt punktid 63 ja 64)
Resolutsioon
1.
Hagide üle otsuse tegemise vajadus on ära langenud, kuivõrd need on suunatud komisjoni 17. juuli 2013. aasta otsuse 2014/200/EL riigiabi SA.21233 C/11 (ex NN/11, ex CP 137/06) kohta, mida andis Hispaania – Teatavate kapitalirendilepingute suhtes kohaldatav maksukord (Hispaania maksu tasaarvelduse süsteem) artikli 1 vastu osas, milles selles on nimetatud otsuses osutatud riigiabi ainsate abisaajatena kindlaks määratud majandushuviühingud ja nende investorid, ning selle otsuse artikli 4 lõike 1 vastu osas, milles sellega kohustatakse Hispaania Kuningriiki nõudma tagasi selles otsuses käsitletud abi kogusumma abi saanud majandushuviühingute investoritelt.
2.
Jätta hagid ülejäänud osas rahuldamata.
3.
Jätta poolte kohtukulud nende endi kanda.
(
1
)	ELT C 282, 25.8.2014.